“Туган көнендә җидесен уздырабыз”

	Минзәлә районының Дружба авылы янындагы басуда арпа суктырганда 57 яшьлек комбайнчы Рәкыйп Сабирҗанов һәлак булган. Рәкыйп абый хатыны Илсөя апа белән Дыреевка авылында гомер иткән. Күпләп мал тотканнар. Ике кыз тәрбияләп үстергәннәр. 	 Алар хәзер үз гаиләләре белән яши. Рәкыйп абыйны авылдашлары әйбәт, намуслы, тыныч холыклы, үрнәк кеше иде дип искә ала. Ул озак еллар “Полянка” хуҗалыгында эшләгән. — Яз көне чәчүдә, кышын тракторда, җәен комбайнда. Бөтен эш кулыннан килә иде. Барысын да җиренә җиткереп эшләде. Тәртипле, тәҗрибәле, ярдәмчел, яраткан дәү әти, әти, ышанычлы дус, терәк ир булды. Үлеме барыбыз өчен дә көтелмәгән хәл. Фаҗига буласы көнне өйдән елмаеп чыгып киткән. Хатыны, бәлки, башы әйләнгәндер дип тә уйлый, ничек егылганын аңламыйбыз, — диде Аю авыл җирлеге башлыгы Айрат Галимов. 
	Эльвира МОЗАФФАРОВА	
Ирек мәйданы

	№ --- | 04.08.2021	


